Idrettslaget Skarphedin

Idrettslaget Skarphedin (stiftet 31. januar 1891) er et idrettslag i Bø i Telemark. Laget er et av de eldste idrettslagene i Telemark. Laget har grupper for alpin, barneidrett, fotball, friidrett, håndball, langrenn, svømming, sykkel og volleyball. Navnet er hentet fra skikkelsen Skarphedin i Njåls saga, hvor han er Njåls sønn. Bø idrettslag av AIF var et arbeideridrettslag fra Bø i Telemark. Klubben ble stiftet i 1932 og hadde sitt utspring i Bø arbeidarungdomslag, stiftet 1916. Idrettslaget hadde grupper for friidrett, fotball, turn og ski, samt ei guttegruppe. Bø idrettslag var i aktivitet fram til idrettsstreiken tok til i 1940-41, og slo seg sammen med Idrettslaget Skarphedin da freden kom i 1945. Idretter Fotball Fotballgruppa er den største av undergruppene i Skarphedin. Magne Sanden har siden slutten av 80-tallet vært svært viktig, både som daglig leder, treneransvarlig og trener for juniorlaget, i dag er det Øystein Sanden som er hovedtrener for A-laget. De tidligere Skarphedinspillerne Magne Sturød og Elba Rashani ble senere utenlandsproffer; Sturød spilte for Odense og Horsens i Danmark, mens Rashani spilte for Brøndby. Det var også i Skarphedin Dag-Eilev Fagermo startet sin trenerkarriere. Tabell Friidrett Friidrettsgruppa har aktivitet fra rekruttalder til veteran. Laget bruker Gullbringbanen, kunststoffbane ved Høgskolen i Bø. Nytt i 2009 er motbakkeløpet «Gygrestolen opp». Håndball Skarphedin Håndballgruppe har et herrelag i 2. divisjon og to damelag i 3. og 4. divisjon. Andre idretter Alpint Langrenn Sykkel Svømming Barneidrett Volleyball Referanser Eksterne lenker Offisielt nettsted Sandvoll Stadion - Nordic Stadiums